原田淑人

原田淑人係日本嘅考古學家，北京大學教授、東京大學教授、文學博士，有「日本近代東洋考古學之父」嘅稱號。

底細
原田淑人喺日本東京都出世，阿爸係著名嘅漢學家，佢細蚊仔時受漢學嘅深厚熏陶。1904年考入東京帝國大學文科大學史學科，喺度跟東洋史學嘅創始人白鳥庫吉等史學家學嘢，受到一連串正規同嚴格嘅史學教育。1908年攞到學士學位後，入東京帝國大學文科大學史學科東洋史學專修科深造，專攻中國嘅風俗史同服飾史。喺大學院研究時期，由於學習用功過猛，眼生疾病，產生文獻研究困難，轉而從事考古學研究。攞到學位後做過東京帝國大學講師。1924年渠過朝鮮做考古調查同發掘。1925年後，喺中國參加「東亞考古學會」嘅活動，1930年做過北京大學教授。1938年佢返返日本。前後做過東京帝國大學、聖心女子大學、東洋女子大學教授同早稻田大學大學院講師。做過日本考古學會會長，1943年佢曾經俾人選做帝國學士院會員。1974年喺東京病逝。

出名著述
東亞古文化研究
正倉院玻璃容器嘅研究
日本考古學入門
東亞古文化論考
古代人嘅化粧同裝身具
漢六朝嘅服飾
唐代嘅服飾
考古漫筆
東亞古文化説苑

參考
原田正己：「原田淑人」，『東洋学嘅系譜』第二集第127-138頁，1994年。

日本考古學家
東京大學舊生
日本學士院會員